ετους και μηνος υπερβερταιου τρειακαδι. εισανγειλαντων των στρατηγων αθηνοδωρου τ[ο]υ α[θ]ηνοδωρου νεωτερου και μεναν[δ]ρου του μενανδρου πουπλιου και θυνειτου του διονυσιου γνωμη γραμματεος του δημου μενανδρου του δημητριου. εδοξεν τη βουλη και τω δημω τω ιουλιεων γορδηνων και τοις παρ ημιν πραγματευομενοις ρωμαιοις. επει θεο[φι]λος θοινειτου ευγενεστατος απο προγονων πασαν ευνοιαν εισενηνεγμενος εις την πατριδα οικοδεσποτην ζησα[ς] βιον πολλα παρασχομενος τη πατριδι δια τε στρατηγιας και αγορανομιας και πρεσβειω[ν] αχρι ρωμης και γερμανιας και καισαρος προσαινη γενομενον προς τους πολειτας και συνπαθη προς την γυναικα απφιαν τα νυν δεδοχθαι τον θεοφιλον τειμηθηναι εικονι γραπτη και εικονι χρυση και αγαλματι μαρμαρινω. ομοιως δεδοχθαι θεοφιλον προπενφθηναι αχρι του τα[φου] αναγνωσθηναι τε τουτο το ψηφισμ[α] ινα παντες ειδωσιν οτι οι τοιαυτον ασκησαντες βιον υπερ της πατριδος τοιαυτης τυνχανουσι μαρτυριας.
Lyd., N.E. — Ioulia Gordos (Gördes) — 75/6 AD
 75/6 AD